ნორკის ბატისტა

ნორკის ელიცა ბატისტა ვილიაროელი (; დ. 30 აგვისტო, 1977, კარაკასი, ვენესუელა) — ვენესუელელი მსახიობი, მოდელი და სილამაზის კონკურსის გამარჯვებული.

ადრეული ცხოვრება
ნორკისი დაიბადა ვენესუელის დედაქალაქ კარაკასში, ლუის ბატისტასა და მიგდალის ვილიაროელ ბატისტას ოჯახში. რვა და-ძმასთან ერთად იზრდებოდა კარაკასის ერთ-ერთ ღარიბულ უბანში.

ნორკისი ცნობილი სახე გახდა მას შემდეგ, რაც მეორე ადგილი დაიკავა სილამაზის კონკურსში მის ვენესუელა 1999. ამის შემდეგ, იგი სილამაზის კონკურსებში მონაწილეობას კვლავ განაგრძობდა და 2000 წელს, ასევე მეორე ადგილი დაიკავა კონკურსში „ყავის საერთაშორისო დედოფალი“ (Reinado Internacional del Café), რომელშიც მას ყველაზე ლამაზი სახის ტიტული მიანიჭეს. იმავე წელს, ზედიზედ მოიგო კონკურსები Miss Atlántico Internacional-ი 2000 და Miss Latina Internacional-ი.

კარიერა
ნორკისის კარიერა სტიდენტობის დროს დაიწყო, როდესაც კარაკასის სიმონ როდრიგესის ეროვნულ ექსპერიმენტულ უნივერსიტეტში სწავლისას, მონაწილეობას იღებდა სატელევიზიო რეკლამებში. ამის შემდეგ, მოდელად დაიწყო მუშაობა ტელეკომპანია RCTV-ზე; მონაწილეობდა ისეთ შოუებში, როგორებიც იყო Gente de la Manaña და Atrevete a Soñar. ამავე არხზე, იყო სატელევიზიო შოუ La Tropa de Vacaciones-ს თანაწამყვანი.

2002 წელს, პირველი როლი მიიღო RCTV-ის ტელენოველაში „ქალწული ხუანა“. 2004 წელს, მთავარი როლი ითამაშა ტელენოველაში „უცნაური ანასტასია“, რომელშიც ის სამ ტყუპს ანსახიერებდა. 2014 წელს გადავიდა ტელეკომპანია Venevisión-ში, სადაც ერთ-ერთი მთავარი როლი შეასრულა ტელენოველაში „ჩემს ყოფილს ვუნდივარ“. მანამდე, 2013 წელს, მთავარი ალქაჯის როლი შეასრულა ამავე ტელეკომპანიის ტელენოველაში „შეშლილი სიყვარული“ (ორიგინალი სახელწოდება De todas maneras Rosa).

ამჟამად, ვენესუელის მასშტაბით მონაწილეობს ტურნეში — მსახიობ ხავიერ მუნიოსთან ერთად, მართავს თეატრალურ სპექტაკლ Orgasmos-ს წარმოდგენებს.

პირადი ცხოვრება
2003 წლის 3 მაისს, ორწლიანი ურთიერთობის შემდეგ, იქორწინა მსახიობსა და მოდელ ლეონარდო ლუტინხერზე. 2006 წლის 20 იანვარს, წყვილს ვაჟი — სებასტიან ლუტინხერ ბატისტა შეეძინა.

ფილმოგრაფია
ტელევიზია
 წელი სახელწოდება როლი შენიშვნა 2002  ქალწული ხუანა  დესირე როხასი  უარყოფითი პერსონაჟი 2003  ჩემი მსუქანი ლამაზი  Chiquinquirá Lorenz Rivero "La Chiqui"  უარყოფითი პერსონაჟი 2004  უცნაური ანასტასია  ანასტასია ვალბუენა დე ბოროფსკი / ალექსანდრა ვალბუენა / კატალინა ვალბუენა  მთავარი როლი 2005  Amor a Palos  Ana de Jesús Amaral  მთავარი როლი 2008  ვნებიანი შურისძიება  Victoria Guanipa Salcedo  მთავარი როლი 2009  ეს არის, რაც არის  Yolanda González de Oropeza  მთავარი როლი 2011  ველური ყვავილი  Zhara  მეორეხარისხოვანი როლი 2012  ჩემს ყოფილს ვუნდივარ  მირანდა ატენას დე მილერი  ნაწილობრივ დადებითი პერსონაჟი 2013  შეშლილი სიყვარული  ანდრეინა ვალიეხო  უარყოფითი პერსონაჟი  2015  Una Maid en Paitilla  იოლანდა ფრანკო  მთავარი როლი 2016  გაყიდული გული  მალენა კორონა სოტილიო  ნაწილობრივ დადებითი პერსონაჟი  2017  Prueba de Fe Episode:Juan Pablo II  ანა ტერესა არისმენდი  მთავარი როლი

ფილმები
2006: მირანდა
2007: 13 წამი
2008: სენიორ პრეზიდენტი

თეატრი
 Orgasmos

ჯილდოები და ნომინაციები
 წელი ჯილდო კატეგორია ტელენოველა შედეგი 2007 Premios Dos de Oro წლის მასხიობი Amor a palos  2013 Premios Inter წლის მთავარი ქალი მსახიობი ჩემს ყოფილს ვუნდივარ  2013 Premios Inter საუკეთესო ალქაჯი შეშლილი სიყვარული 

რესურსები ინტერნეტში

სქოლიო

კატეგორია:ვენესუელელი მსახიობები
კატეგორია:ვენესუელელი მოდელები
კატეგორია:დაბადებული  30 აგვისტო
კატეგორია:დაბადებული   1977
კატეგორია:ცოცხალი ადამიანები